ΝΕΟΕΛΛΗΝΙΚΗ ΛΟΓΟΤΕΧΝΙΑ ΤΑΞΗ : Β1 - Β2

ΚΑΘΗΓΗΤΡΙΑ ΑΓΓΟΥΡΑ ΧΡΥΣΑΝΝΑ

ΜΕΝΟΥΜΕ ΣΠΙΤΙ!! Αξιοποιούμε δημιουργικά το χρόνο μας.

ΑΝΤΟΥΑΝ ΝΤΕ ΣΑΙΝΤ-ΕΞΥΠΕΡΥ: **«Ο μικρός πρίγκηπας και η αλεπού»**

(Απ΄το σχολ. βιβλίο ΚΕΙΜΕΝΑ ΝΕΟΕΛΛΗΝΙΚΗΣ ΛΟΓΟΤΕΧΝΙΑΣ σελ.184-189)

**ΦΥΛΛΟ ΕΡΓΑΣΙΑΣ 1o**

**1.** Ο « Μικρός Πρίγκιπας» είναι ένα συμβολικό, αλληγορικό παραμύθι. Πλοηγηθείτε  στην ιστοσελίδα <http://el.wikipedia.org/wiki/%CE%A0%CE%B1%CF%81%CE%B1%CE%BC%CF%8D%CE%B8%CE%B9>   και  αναζητήστε πληροφορίες για το λογοτεχνικό είδος του παραμυθιού και τα γνωρίσματά του.

-Εντοπίζετε  κάποιες ομοιότητες/αναλογίες  μεταξύ του παραμυθιού του ’’Μικρού Πρίγκιπα’’  και  ενός παραδοσιακού παραμυθιού;

|  |  |
| --- | --- |
|         Μικρός Πρίγκιπας | Παραδοσιακό παραμύθι |
|  |  |

-Πιστεύετε ότι ο ‘’Μικρός Πρίγκιπας’’ είναι απλώς ένα παραμύθι για παιδιά, ή απευθύνεται και στους μεγάλους;

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**2.** Τρία είναι τα βασικά στοιχεία που χαρακτηρίζουν την πλοκή της ιστορίας μας: η περιπέτεια, η φιλοσοφική διάθεση, το μυστήριο.  Μπορείτε να διακρίνετε  τα στοιχεία αυτά( ή κάποια από αυτά) σε συγκεκριμένα σημεία του αποσπάσματος;   Χρωματίστε την περιπέτεια με κίτρινο χρώμα,  τη φιλοσοφική διάθεση με γαλάζιο  και το μυστήριο με ροζ.

**3**. - Ποιος είναι ο ρόλος της αλεπούς στο απόσπασμα και ποια επίδραση είχε αυτή στο μικρό πρίγκιπα;

-Ποια θα ήταν η φυσιολογική συμπεριφορά μιας αλεπούς;

-Ποιο άλλο ζώο θα προτείνατε στη θέση της αλεπούς και γιατί;

**ΦΥΛΛΟ ΕΡΓΑΣΙΑΣ 2o**

**1.** Κοιτάξτε και πάλι το κείμενο και προσπαθήστε να δώσετε απαντήσεις

      Πώς αντέδρασε ο μικρός πρίγκιπας όταν είδε τον κήπο με τα τριαντάφυλλα και πώς είδε τα τριαντάφυλλα μετά τη γνωριμία του με την αλεπού;

      Ποιο είναι το μυστικό της αλεπούς; Να το σχολιάσετε.

      Καταγράψτε με ανιούσα κλιμάκωση ( από κάτω προς τα πάνω)τα συναισθήματα του πρίγκιπα από την αρχή ως το τέλος του κειμένου, χρωματίζοντας το κάθε συναίσθημα με το χρώμα που κατά τη γνώμη σας του ταιριάζει.

**2.**Ποια εξήγηση δίνει η αλεπού στις λέξεις « ημερώνω» και « ημέρωμα»;

      Τι σημαίνει το ρήμα « **εξημερώνω**»;   Ανατρέξτε σε ένα ηλεκτρονικό λεξικό, όπως πχ. στην ιστοσελίδα του <http://www.komvos.edu.gr/dictionaries/dictonline/DictOnLine.htm> ή στην Πύλη για την ελληνική γλώσσα http://www.greek-language.gr/greekLang/index.html [Λεξικό Μανόλη Τριανταφυλλίδη] και βρείτε τις σημασίες του.

 Ταιριάζει καμία από αυτές τις σημασίες στην περιγραφή της διαδικασίας του «ημερώματος» από την αλεπού;

 **3.**    **« Μόνον με την καρδιά βλέπεις καλά. Την ουσία δεν την βλέπουν τα  μάτια».**

      Να σχολιάσετε την πρόταση αυτή.  Μπορεί  η ρήση αυτή να ισχύσει στην περίπτωση της φιλίας;

      Εσείς τι προσέχετε σε ένα φίλο; Προτείνετε τη δική σας «σπιτική συνταγή», καταγράφοντας τα χαρακτηριστικά μιας καλής φιλίας.

      Βάλτε στη φαντασία σας φτερά! !  Φανταστείτε ότι είστε ο μικρός πρίγκιπας και με τη μαγική μηχανή του χρόνου έρχεστε στη σημερινή εποχή.  Πώς θα αξιοποιούσατε τα επιχειρήματα της αλεπούς  για να πείσετε τους ανθρώπους για την αξία της αγάπης και της φιλίας;

 **4.**  Και ένα ενδιαφέρον βίντεο : ΜΕΓΑΛΑ ΜΑΘΗΜΑΤΑ ΑΠΟ ΕΝΑ ΜΙΚΡΟ ΠΡΙΓΚΗΠΑ

 <https://www.youtube.com/watch?v=iLkhfnutEFo>